SAID ontken BTW-terugbetalings aan Gupta-maatskappy | Maroela Media
Tom Moyane, SAID-kommissaris (Foto: ANA)
Tom Moyane, kommissaris van die Suid-Afrikaanse Inkomstediens (SAID), het Vrydag enige betrokkenheid ontken in goedkeuring vir 'n BTW-terugbetaling aan Oakbay, 'n maatskappy wat met die omstrede Gupta-familie deur 'n derdeparty verbind word.
Die SAID het in 'n verklaring die Daily Maverick veroordeel vir 'n berig wat beweer dat Moyane bygedra het tot geldwassery toe hy beamptes binne die inkomstediens verlede jaar onder druk geplaas het om betalings te maak aan die derdeparty ná die vier groot banke in Suid-Afria die Gupta-maatskappye se bankrekeninge gesluit het.
Die Daily Maverick se ondersoekspan Scorpio het glo e-posse bekom van 'n klag deur Oakbay se Ronica Ragavan aan Moyane. Die SAID het gesê die e-pos is aangestuur en enige gevolglike besluite is nie deur Moyane geneem nie.
"Hierdie onbetwisbare feit moet onomwonde gestel word dat die SAID-kommissaris nooit enige SAID-werknemer opdrag gegee het hoe om die Oakbay-saak te hanteer nie," het die ontvanger gesê. "Die klag is deur sy kantoor na ander eenhede van die SAID aangestuur, en hy was nie betrokke by enige onreëlmatige optrede nie."
Die SAID het gesê hy is verplig om geld terug te betaal "wat regmatig aan 'n belastingbetaler terugbetaal moet word".
Die besluit, om 'n betaling te maak aan 'n derdeparty, is deur die SAID se hoof van die regspan goedgekeur, het die ontvanger gesê, en gesê daar was geen ongerymdheid nie. "Die SAID het vantevore 'n soortgelyke versoek ontvang dat 'n BTW-terugbetaling aan 'n derdeparty gemaak moet word. In hierdie geval het die SAID ook bevind dat dit gedoen kan word en dat dit nie onwettig is nie.
"Die gevolgtrekking dat die kommissaris se stilswye en sy nie-deelname aan die e-posgesprek neerkom daarop dat hy in ooreenstemming was met een of ander siening, is absurd."